paragraph_text: Tonči Matulić rodio se 26. listopada 1966. u Supetru na otoku Braču, zavičajan u Postirima, kao deseto dijete u obitelji oca Vlade i majke Katice. Osnovnu školu završio je u Postirima, a srednju u Supetru i Splitu. Od 1986. do 1992. studirao je na Teologiji u Splitu KBF-a u Zagrebu. Od 1991. do 1992. studirao je na poslijediplomskom studiju KBF-a u Zagrebu. Od 1992. do 1993. bio je vjeroučitelj u Hvaru i župnik u Milni na Hvaru, a od 1998. do 1999. vjeroučitelj u Starom Gradu i župnik u Selcima na Hvaru. Na Alfonsiani, Papinskog lateranskog sveučilišta 1995., magistrirao je moralnu teologiju, a 1998. položio doktorat.